OpenLLM-France/wikimedia huggingface dataset:
# Ingrid Scheffer

Suzanne Cory (Melbourne, Australia, 1958ko abenduaren 21a) australiar pediatra eta neurologoa da. Epilepsiaren inguruan ikerketa garrantzitsuak egin ditu eta gaixotasunean eragina duen lehen genea aurkitu zuen 1995ean.
Emakumezko Zientzilarien L'Oréal-UNESCO saria jaso zuen 2012an.

## Biografia

1983an Monasheko Unibertsitatean medikuntza eta zirujia ikasketak egin zituen eta 1998an Melbourneko Unibertsitatean Neurologian doktoratu zen. Gaur egun Florey Institute of Neuroscience and Mental Health institutuko ikerlaria da.
Epilepsiaren etiologia eta sintomak karakterizatu ditu, haurtzarotik helduarora eta diagnostiko eta tratamendu egokituak egitea ahalbidetu du horrek. Dravet sindromea eta garun atzerapena duten emakumezkoen epilepsia mugatua duten epilepsia motak aztertu ditu bereziki.
2017an epilepsia moten sailkapena berritu zuen.

## Sariak

* Emakumezko Zientzilarien L'Oréal-UNESCO saria (2012)
* Lehen Ministroaren Zientziarako saria (2014)

## Erreferentziak

* 1 2 «Ingrid Scheffer» royalsociety.org (Noiz kontsultatua: 2023-07-10).
* ↑ «Global recognition for Melbourne epilepsy pioneer» www.scienceinpublic.com.au (Noiz kontsultatua: 2023-07-10).
* ↑ (Ingelesez) Jansen, F. E.; Sadleir, L. G.; Harkin, L. A.; Vadlamudi, L.; McMahon, J. M.; Mulley, J. C.; Scheffer, I. E.; Berkovic, S. F.. (2006-12-26). «Severe myoclonic epilepsy of infancy (Dravet syndrome): Recognition and diagnosis in adults» Neurology 67 (12): 2224–2226. doi:10.1212/01.wnl.0000249312.73155.7d. ISSN 0028-3878. PMID 17190949. (Noiz kontsultatua: 2023-07-10).
* ↑ academic.oup.com (Noiz kontsultatua: 2023-07-10).
* ↑ «The genetics of epilepsy: bringing hope to families: 2014 Prime Minister’s Prize for Science» www.scienceinpublic.com.au (Noiz kontsultatua: 2023-07-10).

## Kanpo estekak

* Ingrid Schefferren webgune ofiziala
* Datuak: Q18687923
* Multimedia: Ingrid Scheffer / Q18687923
# Jennifer Thomson

Jennifer Ann Thomson (Lurmutur Hiria, 1947ko ekainaren 16a) mikrobiologo hegoafrikarra da. 2004an Emakumezko Zientzilarien L'Oréal-UNESCO saria jaso zuen.

## Biografia

Lurmutur Hiriko Unibertsitatean zoologia ikasketak egin ondoren Cambridgeko Unibertsitatean genetika graduondokoa atera eta Rhodesko Unibertsitatean mikrobiologia doktoretza egin zuen. Harvardeko Medikuntza Eskolan ere ibili zen eta ondoren Witwatersrand Unibertsitateko genetika mintegiko irakaslea, Johannesburgen, eta Lurmutur Hiriko mikrobiologia mintegiko burua izan zen.
Artoak Afrikan badu virus endemiko bat eta harekiko erresistentea izango den artoaren garapenean egin du lan, bide batez lehortearekiko erresistentea ere izango dena. Gai honek bi aldiz eraman zuen Munduko Ekonomia Foroan hitzegitera eta Kofi Annanek gonbidaturik Nazio Batuen Erakundean ere izan zen.
2016an Organization for Women in Science in the Developing World elkarteko presidente izendatu zuten Kuwaiten egindako bilkuran.

## Sariak

* Emakumezko Zientzilarien L'Oréal-UNESCO saria (2004)
* Parisko Unibertsitatean honoris causa.

## Argitalpen aukeratuak

* Seeds for the futura the impacto of genetically modified crops se the environment
* Genes for Africa : genetically modified crops in the developing world, 2002
* GM Crops the Impacto and the Potential Recombinant DNA and bacterial fermentación, 1988

## Erreferentziak

* ↑ «Jennifer Ann Thomson – Microbiologist | AATF-Africa» web.archive.org 2018-06-21 (Noiz kontsultatua: 2023-04-24).
* ↑ (Ingelesez) «Dr. Jennifer Thomson» Alliance for Science (Noiz kontsultatua: 2023-04-24).
* ↑ «Prof Jennifer Thomson | Association of South African Women in Science and Engineering» web.archive.org 2015-11-18 (Noiz kontsultatua: 2023-04-24).
* ↑ BnF biografia.

## Kanpo estekak

* Datuak: Q22340726
# Kolibia gurinkara

Kolibia gurinkara (Rhodocollybia butyracea, sinonimoa: Collybia butyracea) Marasmiaceae familiako onddo espezie bat da. Oso arrunta Euskal Herrian.

## Deskribapena

Kapela: 4 eta 8 cm arteko diametrokoa, ganbila, laua, titi kamuts batekin, gantz itxurakoa, oso higrofanoa; arre-gris ilunetik arre-horixkara, baita grisaxka ere.
Orriak: Zurixkak, estu, ia libreak.
Orri libreak: Oinera hurbiltzen diren orriak, baina ukitzen ez diotenak.
Hanka: 4 - 8 x 0,5 - 2 cm-koa, gris-arrexka, pixka bat zurruna, luzetarako zuntzekin, behean lodiagoa.
Haragia: Zurixka, kartilaginosoa, harroa oinean. Usain desatseginekoa.
Etimologia: Collybia terminoak txanpon txikia esan nahi du. Butyracea epitetoa latinetik dator, "butiraceus" hitzetik, gurin garraztuaren antzeko usaina esan nahi du.

## Jangarritasuna

Sukaldaritzarako baliorik gabea.

### Nahasketa arriskua

Collybia filamentosa delakoarekin, honek kapela arre-gorrixka bizia du, orrien ertza urratua, ia usaingabea da, eta mendian Picea excelsa zuhaitzen azpian irteten du. Collybia butyracea var. asema aldaerak, kolore argiagoa du, honek du antzik handiena; autore batzuek espezie gisa bereizteko joera dute. Udaberrian Collybia tenacella agertzen da, elastikoa da eta zapore mingotsa du, kolore aldakorrekoa, zurixkatik marroi-beltzaranera doana eta konifera-pinaburuetan irteten du.

## Sasoia eta lekua

Udan eta udazkenean. Koniferoen eta hostozabalen basoetan. Oso ugaria.

### Banaketa eremua

Mundu osoan Ipar Afrika, Ekialde Hurbila eta Hego-ekialdeko Asia izan ezik.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 190 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 232 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 250 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 267 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q1018043
* Multimedia: Rhodocollybia butyracea / Q1018043
* Espezieak: Rhodocollybia butyracea
# Finlandiako suediera

Finlandiako suediera hizkuntza gutxitu errekonozitu bat da Finlandiako kontestuan. Suediera estandarraren antzekoa da mintzatzen den barietatea. Estatu osoan hizkuntza ofizial eta nazionalaren ezagupena du, baina Finlandia osoan %5 inguru bakarrik dira suedierazko hiztunak.

## Estatus legala

Suediaera Finlandiako Errepublikako bi hizkuntza ofizial eta nazionaletako bat da, eta bestea finlandiera da. Bi hizkuntza horiek estatus bera dute ia legeria osoan, nahiz eta Finlandiako suediaeraren estatusa eztabaida soziopolitikoaren xede izan den luzaroan. Gainerako hizkuntza gutxituak (samia, esaterako) beste era batean araututa daude.
Udalerrien elebitasuna 2003ko Hizkuntzaren Legeak arautzen du. Gutxiengoa 3.000 pertsonatara edo biztanleen %8ko markara iritsi bada, udalerriak elebiduna izan behar du. Gutxiengoa 3.000 pertsona baino gutxiago eta biztanleen %6 baino gutxiago izan bada, udalerria elebakar bihurtzen da, non ez duen bere udal-agintearen bidez erabakitzen elebidun izatea. Gaur egun, udalerri horietako batek bakarrik egin du, hau da, Lohjak (Lojo suedieraz). Estatutua hamar urtetik batean berrikusten da, eta Finlandiako Estatu Kontseiluak emandako gobernu-dekretu baten bidez aldarrikatzen da.
Yle herrialdeko irrati-telebista publikoak bi irrati seinale eskaintzen ditu suedieraz: Yle Vega eta Yle X3M. Yle Teema & Fem telebista kanal punlikoa ere badago.

## Hizkuntzaren ezaugarriak

Hein handi batean, Suedian hitz egiten diren dialektoak eta Finlandiako elkarrekin ulergarriak dira, nahiz eta Ostrobotniako dialekto arkaiko batzuk ulertzen zailago suertatu bai Suediako hiztunentzat zein Finlandiako hegoaldean dauden beste hiztunentzat. Suedieraz hitz egiten duten finlandiar gehienek azpimarratzen dute berena ez dela bereizitako hizkuntza, suediera estandarra baizik. Gaur egun, suediera lau eskualdetan hitz egiten da Finlandian: Ostrobotnian, Åland uharteetan, Finlandiako hego-mendebaldea eta Nilandian.
Suediera, Finlandian hitz egiten den bezala, Finlandiako Hizkuntzen Institutuko Suedierazko Sailak arautzen du. Erakunde horrek ofizialki markatutako helburua du Suediako estandarretik gertu zaintzea bertako mintzaira.
Ahozko hizkuntzan, batez ere finlandiera nagusi den eremuetako gazteen artean, mailegu finlandiarrak eta kalkoak maiz sartzen dira hizketaldian. Suedian arkaikotzat jotzen diren hitz batzuk ere badaude suediera finlandiarrean. Azken mendean sortu diren gobernuko eta zerbitzu publikoko termino batzuk ere desberdinak dira.

## Erreferentziak

* ↑ «Professor Catherine O. Ringen» The University of Iowa May 11, 2011.
* ↑ Hult, F.M., & Pietikäinen, S. (2014). Shaping discourses of multilingualism through a language ideological debate: The case of Swedish in Finland. Journal of Language and Politics, 13, 1-20.
* ↑ Kolu, J.,Kuronen, M. & Palviainen, Å. (Eds.) (2016) Svenskan i Finland 16. Jyväskylä Studies in Humanities 298.
* ↑ Kielilaki 6.6.2003/423 [Language Act of 2003.]

## Kanpo estekak

* Datuak: Q1461092
* Multimedia: Finland Swedish / Q1461092
# Hernia diafragmatiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hernia diafragmatikoa edo diafragma-hernia sabeleko organoren bat toraxean sartzen denean gertatzen den hernia da.

## Ezaugarriak

Protrusio hau diafragma muskuluak dituen ahulguneetan gertatzen da, jaiotzeko malformazio baten eraginez, edo traumatismo baten ondorioz.

## Hernia diafragmatiko motak

Herniatutako erraiak, normalean, urdaila edo kolonaren atalen bat izaten dira. Hernia diafragmatiko motak:
* Hiato esofagikoarenak: urdailaren zati batek hestegorriak diafragma zeharkatzeko erabiltzen duen pasabidean gora egiten du. Sintoma ohikoenak bihotzerrea eta mina izaten dira.
* Jaiotzetikoak: diafragmaren atze aldean (Bochdalek-en hernia) edo aurre aldean (Morgagni-ren hernia) gerta daitezke.

## Erreferentziak

* ↑ Euskalterm: [Hiztegi terminologikoa] [2013]
* ↑ (Ingelesez) Roman, Sabine; Kahrilas, Peter J.. (2014-10-23). «The diagnosis and management of hiatus hernia» BMJ 349: g6154. doi:10.1136/bmj.g6154. ISSN 1756-1833. PMID 25341679. (Noiz kontsultatua: 2024-12-01).

## Kanpo estekak

* Datuak: Q2119430
* Multimedia: Diaphragmatic hernia / Q2119430
# Midori Francis

Midori Anne Iwama (New Jersey, AEB, 1994ko apirilaren 16a), Midori Francis bezala ezaguna, aktore estatubatuarra da. Antzerkian hasi zuen bere ibilbidea. Grey's Anatomy telesailean Mika Yasuda doktorearen papera antzeztu zuen 2022tik 2024ra.

## Filmografia
### Zinema

| Urtea | Izenburua | Papera |
| 2018 | Ocean's 8 | April |
| 2019 | South Mountain | Emme |
| 2019 | Good Boys | Lily |
| 2021 | Afterlife of the Party | Lisa |
| 2023 | Unseen | Emily |

### Telebista

| Urtea | Izenburua | Papera | Oharrak |
| 2016 | Younger | Lin | Atala: "The Marshmallow Experiment" |
| 2017 | Gotham | Emma Hsueh | Atala: "A Dark Knight: A Day in the Narrows" |
| 2018 | Divorce | Katie | Atala: "Going, Going... Gone" |
| 2018 | Paterno | Elkarrizketatua | Telebistako filma |
| 2019 | The Birch | Lanie Bouchard | Web seriea, 8 atal |
| 2020 | Dash & Lily | Lily | Protagonista |
| 2021–2024 | The Sex Lives of College Girls | Alicia | Protagonista (1. denboraldia) |
| 2022–2024 | Grey's Anatomy | Mika Yasuda doktorea | Protagonista (19.-21. denboraldiak) |

## Erreferentziak

* ↑ (Ingelesez) «Midori Francis: 13 facts about the Grey's Anatomy star you need to know» PopBuzz 2023-03-29 (Noiz kontsultatua: 2024-11-26).
* ↑ (Ingelesez) Andreeva, Nellie. (2022-07-22). «‘Grey’s Anatomy’ Adds ‘The Sex Lives of College Girls’ Midori Francis To Cast For Season 19» Deadline (Noiz kontsultatua: 2024-11-26).
* ↑ (Ingelesez) Andreeva, Nellie. (2024-05-15). «Midori Francis Leaving ‘Grey’s Anatomy’ Next Season» Deadline (Noiz kontsultatua: 2024-11-26).

## Kanpo estekak

* Datuak: Q66779639
# Samariar

Samariarrak (hebreeraz: שומרונים‎, Shomronim arabieraz: السامريون‎, as-Sāmariyyūn) Israelgo hamabi leinuetako baten ondorengotzat hartzen den talde etniko eta erlijiosoa dira. Arabiera eta hebreera modernoa hitz egiten dute. Euren liturgian samariar hebreera eta samariar aramera erabiltzen dute.

## Historia

Tradizioaren arabera Manases eta Efraimen ondorengoak dira, Josefen semeak, K.a. 926an Salomonen semea zen Roboam erregearen aurka altxatu ziren iparraldeko leinuak. Altxamendu honetatik bi erresuma sortu ziren, Israelena iparraldean, hiriburua Sikem zutelarik (gaur egungo Nablus) eta Judea hegoaldean, Jerusalem hiriburuarekin. K.a. 875ean Israelgo erregea zen Omrik hiriburua Samariara mugitu zuen.
K.a. 740an asiriarrek Israelgo hamar leinuak konkistatu zituzten. Bibliaren arabera jatorrizko herriak erbesterako bidea hartu zuen (berez elite intelektualak egin zuen) eta kanpoko jendea ekarri zuten eremua betetzera eta juduen antzeko formazio erlijiosoa eman zitzaien. Nahasketa honetatik eratorritako samariar herriak Tora onartzen zuen, baina ez zen ongi etorria izan gainontzeko juduen aldetik. Berez elite erlijioso eta intelektualak bakarrik ihes egin zuen asiriarrengandik; jakintza ortodoxoaren jabe zirenak deserriratu zirenez, lidergo berriak juduen ikasgaiak zituen, baina ez zuen jakintza ortodoxorik, beraz atzerriratuko eliteek hauen legez kontrako nahasketatzat hartu zuten.
K.a. IV. mende eta VIII. mendeen artean samariarren hizkuntza arameraren mendebaldeko adar bat izan zen, hitz egiteko zein idazteko erabilia. Modu honetan samariarren Targuma itzuli zen. Ondoren hizkuntza arrunta arabiera bilakatu zen, eta idazkietan arabierak eta hebreerak influentzia izan zuten.

## Kanpo estekak

* Datuak: Q182651
* Multimedia: Samaritans / Q182651
# Auerstedteko gudua

Auerstedteko gudua Laugarren Koaliziko Gerraren testuinguruan gertatu zen, 1806ko urriaren 14an, Auerstedteko herritik hurbil, garaiko Saxonia-Weimar dukerrian. Prusiako Frederiko Gilen III.a erregearen eta Karlos Gilen Fernando Brunswickeko dukearen agindupean zegoen Prusiako lehen armadak Louis Nicolas Davoutek zuzendutako frantziar armadaren zati baten aurka borrokatu zuen. Auerstedteko gudua Jenako guduarekin batera agertzen da noizean behin, azken hau egun berean geratu baitzen, zenbait kilometro hegoalderantz.
1806ko urriaren 14an, Prusiako armada, mende erdiz Europan nagusia izan zena, aldi bereko bi gudutan garaitua izan zen. Davout mariskalak, armada frantsesaren eskuineko hegalaren buru, prusiarren aurka egin zuen Auerstedten, eta Napoleon enperadoreak, berriz, Jenan.
Napoleonek kanpaina Berlin hartzeko helburuarekin gidatu zuen. Saalfelden borrokatxo bat izan ondoren, Napoleonek Prusiako armadaren atzetik jarraitu zuen. Weimarren zegoela pentsatuz, Leipzigera joan zen, Jenan aurre egiteko. Esploratzaileek Napoleoni prusiarrak urriaren 13an harrapatuko zituztela adierazi zioten. Napoleonek Prusiako armadaren zatirik handiena zeukala aurrean pentsatzen zuen. 13tik 14rako gauean, Davout bidali zuen aurreratzeko eta Prusiako armadaren eskuin aldeari aurre egiteko, lur irekietara eramateko, non tropa frantziar gehienek eraginkortasun handiagoz aurre egin ahal izango zieten.
Davoutek, orduan, benetan 60.000 gizon baino gehiago zituen gudaroste sendoa zenari aurre egin zion, Frantziako mariskalaren 26.000 soldaduen aurka. Hala ere, ezagutza taktiko askoz hobeak erakutsiz, Brunswickeko dukearen agindupeko indarrei eutsi zien, zeina ekintza horretan hil baitzen. Ondorengo kontraeraso frantsesean, prusiar armada, orain Frederiko Gilen erregearen agindu zuzenpean zegoena, garaitua izan zen.
Porrot honek, Jenako guduarenarekin batera, gerraren amaiera ekarri zion Prusiari. Frantziar tropek lurralde nazionala okupatu zuten, Berlin hartu zuten eta Tilsiteko Hitzarmenaren arabera lurralde jabetza garrantzitsuei uko egitera behartuta egon ziren.

## Erreferentziak

* ↑ Quimby, Robert S.; Gallaher, John G.. (1977-02). «The Iron Marshal: A Biography of Louis N. Davout» The American Historical Review 82 (1): 118. doi:10.2307/1857233. ISSN 0002-8762. (Noiz kontsultatua: 2024-12-01).
* 1 2 Dodge, Theodore Ayrault; Petre, F. Loraine; Roberts, Earl. (1907-10). «Napoleon's Conquest of Prussia, 1806» The American Historical Review 13 (1): 140. doi:10.2307/1834901. ISSN 0002-8762. (Noiz kontsultatua: 2024-12-01).

## Kanpo estekak

* Datuak: Q2636580
# A Whiter Shade of Pale

A Whiter Shade of Pale (euskaraz Zurbiltasun Itzal Zuriagoa) Procol Harum britainiar rock musika taldearen abesti bat da. 1967ko Procol Harum diskoaren barnean argitaratu zuten.
Garai guztietako maitasun doinu ezagun eta entzunenetako bat da, ezkontza ugaritan jarri ohi ena, bereziki herrialde ingeles hiztunetan. Maitasunaren Udako ereserkietako bat ere izan zen.

## Konposaketa

Hammond M102 batean jo zen abestiaren doinu ezagunena, zeina Johann Sebastian Bachen doinu batean oinarritzen den, haren orkestra-suiteen artean, 3.ko pasarte bat, sol sokako doinua.
Gary Brookerrek esana da ez zela izan rocka eta musika klasikoa nahita nahasteko ekintza bat, baina Bachen doinua bazegoela bai, bere buruan, konposatu zuenean kantua.

## Kanpo estekak

* A Whiter Shade of Pale abestia entzungai. Youtube.com (Ingelesez)
* Datuak: Q300620
# 1958ko Andaluziako Itzulia

1958ko Andaluziako Itzulia :
| Datu orokorrak ||
| Lasterketa | 5. Andaluziako Itzulia |
| Datak | otsailak 2 – 1958.eko otsailak 9 |
| Herrialdea | Espainia |
| Emaitzak ||
| Txapelduna | Gabriel Company (Faema-Guerra-Clément) |
| Txapeldunordea | Gabriel Mas (Licor 43) |
| Hirugarrena | José Gómez del Moral |
| Eskalatzailerik onena | Emilio Hernán |
| ◀1957 | 1959▶ |
| Dokumentazioa ||
1958ko Andaluziako Itzulia txirrindularitza itzuli honen 5. edizioa izan zen. 1958ko otsailak 2 eta 9 artean ospatu zen, horietako bat bikoitza izan zen 8 etapatan banatutako 1216,4 kilometroko ibilbidea eginez. Malagan hasi eta amaitu zen.
60 txirrindularik parte hartu zuten 12 taldetan banatuta, eta 38 izan ziren proba amaitzea lortu zutenak.
Garailea Gabriel Company mallorcarra izan zen, proba, batez beste, 36,800 kilometro orduko abiaduran bete zuena, mendiko sailkapena Emilio Hernánentzat izan zen bitartean. Taldekako sailkapena Lube izeneko taldeak irabazi zuen.

## Sailkapen nagusia

| | Txirrindularia | Denbora |
| 1 | Gabriel Company (ESP) | 33o 02' 54" |
| 2 | Gabriel Mas (ESP) | + 1' 36" |
| 3 | José Gómez del Moral (ESP) | + 1' 36" |
| 4 | Hortensio Bidaurreta (EH) | + 3' 23" |
| 5 | Jacinto Urrestarazu (EH) | + 4' 59" |
| 6 | Ángel Guardiola (ESP) | + 5' 06" |
| 7 | Bernardo Ruiz (ESP) | + 7' 21" |
| 8 | Rogelio Hernández (ESP) | + 8' 12" |
| 9 | Andrés Martínez (ESP) | + 10' 24" |
| 10 | René Marigil (ESP) | + 12' 15" |

## Kanpo estekak

* Datuak: Q5688462
# Harper (filma)

Harper akziozko detektibe-filma da, 1966an Jack Smight estatubatuar zinemagileak zuzendua. Ross Macdonald idazlearen 1949ko The Moving Target (Jomuga Mugikorra) eleberrian oinarritua dago. Paul Newman, Lauren Bacall, Julie Harris, Arthur Hill eta Janet Leigh aktoreek antzeztu zuten.
1975ean aktore berak antzeztutako The Drowning Pool izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Los Angeles. Misteriotsuki desagertu berri den aberats baten emazteak (Lauren Bacall) bere senarra topatu dezan Harper (Paul Newman) ikertzaile pribatua kontratatu du. Lehen ikerpenen arabera, aberats xelebre baten bere borondatezko desagertzea zirudien kasu argi eta soila kakanahasten hasiko da.

## Aktoreak

* Paul Newman: Lew Harper
* Lauren Bacall: Elaine Sampson
* Julie Harris: Betty Fraley
* Arthur Hill: Albert Graves
* Janet Leigh: Susan Harper
* Pamela Tiffin: Miranda Sampson
* Robert Wagner: Allan Taggert
* Robert Webber: Dwight Troy
* Shelley Winters: Fay Estabrook
* Harold Gould: Spanner sheriffa
* Roy Jenson: Puddler
* Strother Martin: Claude

## Kanpo estekak

* Harper filmaren iragarkia. Youtube.com (Ingelesez)
* Harper filmaren IMDBko fitxa irakurgai (Ingelesez)
* Datuak: Q262980
* Multimedia: Harper (film) / Q262980
# The Truth About Women

The Truth About Women 1957ko Muriel Box ingeles zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Sir Humphrey Tavistock-ek maite izan dituen emakumeekin izandako harremanen berri emango dio suhiari, hura ez baita gai, ez emaztea, ez oro har emakumeak ulertzeko, eta haiek estimatzen lagundu nahi dio.

## Aktoreak

* Laurence Harvey: Sir Humphrey Tavistock
* Julie Harris: Helen Cooper
* Diane Cilento: Ambrosine Viney
* Mai Zetterling: Julie
* Eva Gabor: Louise
* Michael Denison: Rollo
* Derek Farr: Anthony
* Elina Labourdette: kondesa
* Roland Culver: Charles Tavistock
* Wilfrid Hyde-White: Sir George Tavistock
* Robert Rietti: sultan
* Catherine Boyle: Diana
* Ambrosine Phillpotts: Lady Tavistock
* Jocelyn Lane: Saida
* Lisa Gastoni: Mary Maguire

## Erreferentziak

* ↑ www.sansebastianfestival.com

## Kanpo estekak

* Datuak: Q7770646
# Piaski udalerria (Lublingo voivoderria)

Piaski Poloniako Lublingo voivoderriko landa-hiri udalerri bat da, Świdnik barrutian kokatuta. 169,86 km²ko azalera du eta 2017ko datuen arabera 10545 biztanle zituen.

## Kanpo estekak

* Udalaren webgunea
* Datuak: Q2176344
ieaLublingo voivoderriko udalerriak :